somu9/iisc_mono_hindi_female huggingface dataset:
आज हमें कोशिका की संरचना एवं कार्यों के विषय में बहुत अधिक जानकारी है|
यह अधिक आवर्धन क्षमता वाले संवधत सूक्ष्मदर्शी एवं अन्य तकनीक द्वारा ही संभव हो सका है|
भवन के लिए ईंट एवं सजीवों में कोशिका, दोनों ही मूलभूत संरचनात्मक इकाई हैं |
यद्यपि भवन निर्माण में एकसमान ईंटों का प्रयोग होता है परन्तु उनकी आकृति, डिज़ाइन एवं साइज़ अलग-अलग होते हैं|
इसी प्रकार सजीव जगत के जीव एक-दूसरे से भिन्न होते हुए भी कोशिकाओं के बने होते हैं| निर्जीव ईंट की अपेक्षा सजीवों की कोशिकाओं की संरचना अधिक जटिल होती है|
मुर्गी का अंडा आसानी से दिखाई दे जाता है| क्या यह एकल कोशिका है अथवा कोशिकाओं का एक समूह?
मुर्गी का अंडा एक एकल कोशिका है तथा आकार में बड़ा होने के कारण इसे नग्न आँखों से भी देखा जा सकता है| वैज्ञानिक किस प्रकार सजीव कोशिकाओं का प्रेक्षण एवं अध्ययन करते हैं|
वह सूक्ष्मदर्शी का उपयोग करते हैं जिसकी सहायता से वस्तु के आवधत प्रतिबिम्ब का अध्ययन किया जा सकता है|
कोशिका की संरचना का विस्तृत अध्ययन करने के लिए अभिरंजक का उपयोग किया जाता है|
क्या आप किसी लम्बे वृक्ष अथवा हाथी जैसे विशाल जंतु के शरीर में पाई जाने वाली कोशिकाओं की संख्या का अनुमान लगा सकते हैं ? यह संख्या अरबों-खरबों में हो सकती है|
मनुष्य के शरीर में कई खरब कोशिकाएँ पाई जाती हैं जो आकृति एवं साइज़ में भिन्न होती हैं| कोशिकाओं के विभिन्न समूह अनेक प्रकार के कार्य करते हैं|
एक अरब में सौ करोड़ होते हैं एक करोड़ में सौ लाख होते हैं| वह जीव जिनका शरीर एक से अधिक कोशिकाओं का बना होता है बहुकोशिक कहलाते हैं|
छोटे जीवों में कोशिकाओं की कम संख्या उनके क्रियाकलापों को किसी प्रकार प्रभावित नहीं करती|
आपको जानकर आश्चर्य होगा कि अरबों कोशिकाओं वाले जीवों के जीवन का प्रारम्भ एक कोशिका से ही होता है जो एक निषेचित अंडा है|
निषेचित अंडा गुणन करता है तथा वृद्धि एवं परिवर्धन के साथ कोशिकाओं की संख्या बढ़ती जाती है| दोनों जीव एकल कोशिका के बने हैं|
एककोशिक जीव भी वह सभी आवश्यक क्रियाएँ करता है जो बहुकोशिक जीवों द्वारा की जाती हैं|
एककोशिक जीव, जैसे कि अमीबा भोजन का अंतर्ग्रहण करता तथा पचाता है और श्वसन, उत्सर्जन, वृद्धि एवं प्रजनन भी करता है|
बहुकोशिक जीवों में यह सभी कार्य विशिष्ट कोशिकाओं के समूह द्वारा संपादित किए जाते हैं| कोशिकाओं का यह समूह ऊतक का निर्माण करते हैं तथा विभिन्न ऊतक अंगों का निर्माण करते हैं|
अध्यापक अमीबा एवं पैरामीशियम की स्थायी स्लाइड सूक्ष्मदर्शी यंत्र से दिखा सकते हैं| इसके अतिरिक्त, अध्यापक तालाब से जल एकत्र करके स्लाइड बना कर उस जल में उपस्थित जीवों को दिखा सकते हैं|
आप कह सकते हैं कि इसकी आकृति अनियमित है| वास्तव में अमीबा की कोई सुनिश्चित आकृति नहीं होती| यह अपनी आकृति बदलता रहता है|
इसके मुख्य शरीर से बाहर की ओर परिवर्ती लंबाई के प्रवर्ध उभरते हुए दिखाई देते हैं|
यह प्रवर्ध अमीबा की गति के समय अथवा भोजन का अधिग्रहण करते समय बनते एवं बिगड़ते रहते हैं| अपनी आकृति बदलने से अमीबा को क्या लाभ होता है|
मनुष्य के रक्त में पाई जाने वाली श्वेत रक्त कोशिकाएँ भी एक-कोशिकीय संरचना का उदाहरण हैं जो अपनी आकृति बदल सकती हैं|
डब्ल्यू.बी.सी एक कोशिका है, जबकि अमीबा एक पूर्ण विकसित जीव है जिसका स्वतंत्र अस्तित्व है|
आपके विचार में उन जीवों में कोशिकाओं की आक्रुति कैसी होगी जिनमें लाखों कोशिकाएँ होती हैं|
तंत्रिका कोशिका संदेश प्राप्त कर उनका स्थानान्तरण करती हैं, जिसके द्वारा यह शरीर में नियंत्रण एवं समन्वय का कार्य करती हैं|
क्या आप अनुमान लगा सकते हैं कि कोशिका का कौन-सा भाग इसे आकृति प्रदान करता है| कोशिका के विभिन्न संघटक एक झिल्ली द्वारा परिबद्ध होते हैं|
यह झिल्ली पौधों एवं जंतुओं की कोशिका को आकृति प्रदान करती है| पादप कोशिका में एक अतिरिक्त आवरण होता है जिसे कोशिका भित्ति कहते हैं|
यह कोशिकाओं को आकार एवं दृढ़ता प्रदान करती है | जीवाणु कोशिका में भी कोशिका भित्ति पाई जाती है|
सजीवों में कोशिका का साइज़ {१}{एक} मीटर का {१०}{दस} लाखवें भाग के बराबर छोटा हो सकता है अथवा कुछ सेंटीमीटर लंबा भी|
परन्तु अधिकतर कोशिकाएँ अति सूक्ष्मदर्शीय होती हैं, एवं नग्न आँखों से दिखाई नहीं देतीं| उन्हें सूक्ष्मदर्शी द्वारा बड़ा अथवा आवधत करना आवश्यक है|
सबसे छोटी कोशिका का साइज़ शून्य दशमलव एक से शून्य दशमलव पांच माइक्रोमीटर है जो कि जीवाणु कोशिका है|
मुर्गी का एक अंडा उबालिए| उसका छिलका अलग करिए| आप क्या देखते हैं|
एक सफेद पदार्थ केन्द्र के पीले भाग को घेरे हुए है| सफेद भाग ऐल्ब्यूमिन है जो उबालने पर ठोस में परिवर्तित हो गया| पीला भाग योक है|
यह एक एकल कोशिका का भाग है| आप इसे आवर्धक उपकरण के बिना भी देख सकते हैं| क्या हाथी की कोशिकाएँ चूहे की कोशिकाओं से बड़ी होती हैं|
किसी कोशिका के साइज़ का संबंध किसी पौधे अथवा जंतु के साइज़ से नहीं होता|
ऐसा बिलकुल भी आवश्यक नहीं है कि हाथी की कोशिकाएँ चूहे की कोशिकाओं से बहुत अधिक बड़ी हों| कोशिका के साइज़ का संबंध उसके प्रकार्य से है|
उदाहरण के लिए, तंत्रिका कोशिकाएँ हाथी एवं चूहे दोनों में ही लम्बी एवं शाखान्वित होती हैं|
वह संदेश के स्थानान्तरण का कार्य करती हैं| आप पढ़ चुके हैं कि प्रत्येक जीव के अनेक अंग होते हैं|
इसी प्रकार विभिन्न पादप अंग भी विशिष्ट या विशेष प्रकार्य करते हैं| उदाहरण के लिए, जड़ जल एवं खनिजों के अवशोषण में सहायता करती है|
प्रत्येक अंग पुनः छोटे भागों से बना होता है जिसे ऊतक कहते हैं| ऊतक एकसमान कोशिकाओं का वह समूह है जो एक विशिष्ट प्रकार्य करता है|
विभिन्न पदार्थों के कोशिका में आवागमन का नियमन करती है| किसी कोशिका के मूल संघटकों का प्रेक्षण करने के लिए एक प्याज लीजिए|
ऊपर की सूखी गुलाबी पर्त/आवरण को हटा दीजिए| आप इसे प्याज की सफेद मांसल परत से चिमटी की सहायता से अथवा अपने हाथ द्वारा भी अलग कर सकते हैं|
आप प्याज को तोड़ कर भी इसकी पतली झिल्ली को अलग कर सकते हैं|
प्याज की झिल्ली का एक छोटा टुकड़ा काँच की स्लाइड पर जल की बूँद में रखिए| पतली झिल्ली को ब्लेड या चिमटी की सहायता से छोटे टुकड़ों में काटा जा सकता है|
सूक्ष्मदर्शी के नीचे स्लाइड का प्रेक्षण कीजिए| इसका आरेख बनाकर नामांकित कीजिए| आप इसकी तुलना चित्र से कर सकते हैं|
प्याज की कोशिका की सीमा कोशिका झिल्ली द्वारा परिबद्ध होती है जो एक ओर दृढ़ आवरण द्वारा आबद्ध होती है जिसे कोशिका भित्ति कहते हैं|
कोशिका के केन्द्र में घनी एवं गोलाकार संरचना होती है जिसे केन्द्रक कहते हैं|
केन्द्रक एवं कोशिका झिल्ली के मध्य एक झीली के समान पदार्थ होता है जिसे कोशिका द्रव्य कहते हैं|
मैं जानना चाहता हूँ कि पौधों को कोशिका भित्ति की आवश्यकता क्यों होती है?
हम पहले ही पढ़ चुके हैं कि कोशिका झिल्ली कोशिका को आकार प्रदान करती है|
पौधों में कोशिका झिल्ली के अतिरिक्त एक बाहरी मोटी परत होती है जिसे कोशिका भित्ति कहते हैं|
कोशिका झिल्ली को आबद्ध करने वाली यह अतिरिक्त संरचना पौधों की कोशिकाओं की सुरक्षा के लिए आवश्यक है|
पादप कोशिकाओं को ताप में परिवर्तन, तीव्र गति से चलने वाली वायु, वायुमण्डलीय नमी इत्यादि विभिन्न परिवर्तनों से सुरक्षा की आवश्यकता होती है| वह इन परिवर्तनों से प्रभावित है क्योंकि वे चल नहीं सकते|
कोशिकाओं का प्रेक्षण ट्राडेस्केंशिया, इलोडिया अथवा रोइयो की पत्ती की झिल्ली में किया जा सकता है|
आप इनकी स्लाइड भी उसी प्रकार बना सकते हैं जिस प्रकार प्याज की झिल्ली की स्लाइड बनाई थी|
पहेली ने बूझो से पूछा कि क्या वह जंतु कोशिका का भी प्रेक्षण कर सकता है?
एक स्वच्छ दाँत खोदनी अथवा माचिस की तीली जिसका मसाले वाला सिरा तोड़ कर हटा दिया गया हो, लीजिए|
इसकी सहायता से गाल की आंतरिक परत को धीरे से खुरचिए | इसे काँच की स्लाइड पर रखे पानी में रखिए|
इसमें आयोडीन विलयन की एक बूँद डाल कर इस पर कवर स्लिप रखिए|
आयोडीन विलयन के स्थान पर आप मिथाइलिन ब्लू की एक से दो बूंद डाल सकते हैं| सूक्ष्मदर्शी के नीचे इसका प्रेक्षण कीजिए|
आपको खुरची हुई परत में अनेक कोशिकाएँ दिखाई देंगी | आप कोशिका भित्ति, कोशिका द्रव्य एवं केन्द्रक को पहचान सकते हैं| जंतु कोशिका में कोशिका भित्ति अनुपस्थित होती है|
यह एक जैली जैसा पदार्थ है जो कोशिका झिल्ली एवं केन्द्रक के बीच पाया जाता है| कोशिका के अन्य संघटक अथवा कोशिकांग कोशिका द्रव्य में ही पाए जाते हैं|
यह हैं, माइटोकांड्रिया, गाल्जीकाय, राइबोसोम इत्यादि| आप इनके विषय में अगली कक्षाओं में पढ़ेंगे| सजीव कोशिका का यह एक महत्वपूर्ण संघटक है|
सामान्यतः यह गोलाकार होता है तथा कोशिका के मध्य भाग में स्थित होता है|
इसे सरलतापूर्वक अभिरंजित करके सूक्ष्मदर्शी के नीचे आसानी से देखा जा सकता है|
यह झिल्ली भी सरंध्र होती है तथा कोशिका द्रव्य एवं केन्द्रक के बीच पदार्थों के आवागमन को नियंत्रित करती है|
इसके अतिरिक्त केन्द्रक में धागे के समान संरचनाएँ भी होती हैं जो क्रोमोसोम अथवा गुणसूत्र कहलाते हैं|
यह जीन के धारक हैं तथा आनुवंशिक गुणों अथवा लक्षणों को जनक से अगली पीढ़ी में स्थानांतरित करते हैं|
गुणसूत्र कोशिका विभाजन के समय ही दिखाई देते हैं| जीन जीन सजीव में आनुवंशिक की इकाई है|
यह जनक से संतति को आनुवंशिक लक्षण के स्थानांतरण का नियंत्रण करते हैं|
इसका अर्थ है कि आपके माता-पिता के कुछ लक्षण उनसे आपको प्राप्त हुए हैं| यदि आपके पिताजी की आँख भूरी है, तो संभव है कि आपकी आँख भी भूरी है|
यदि आपकी माताजी के घुँघराले बाल हैं तो हो सकता है आपके बाल भी घुँघराले हों|
परंतु जनक प्राप्त विभिन्न जीन के संयुक्त होने के परिणामस्वरूप लक्षण भिन्न भी हो सकते हैं|
वंशानुगत अथवा आनुवांशिक गुणों के अतिरिक्त केन्द्रक कोशिका के क्रियाकलापों का भी नियंत्रण करता है|
सजीव कोशिका के समग्र संघटक को जीवद्रव्य (प्रोटाप्लाज़्म) के नाम से जाना जाता है| इसमें कोशिका द्रव्य और केन्द्रिका द्रव्य दोनों सम्मिलित होते हैं| जीवद्रव्य कोशिका का जीवित पदार्थ कहलाता है|
पहेली जानना चाहती है कि क्या पौधों, जंतु और जीवाणु की कोशिका में केन्द्रक की संरचना एकसमान होती है|
जीवाणु कोशिका का केन्द्रक बहुकोशिक जीवों के केन्द्रक के समान सुसंगठित नहीं होता| इसमें केन्द्रक झिल्ली अनुपस्थित होती है|
ऐसी कोशिकाएँ जिनमें केन्द्रक पदार्थ केन्द्रक झिल्ली के बिना होता है प्रोकैरियोटिक कोशिका कहलाती है|
इस प्रकार की कोशिकाओं वाले जीव प्रोकैरियोट्स कहलाते हैं| जीवाणु और नीले-हरे शैवाल इसके उदाहरण हैं|
प्याज की झिल्ली एवं गाल की कोशिकाओं जैसी कोशिकाओं में झिल्लीयुक्त सुसंगठित केन्द्रक पाया जाता है|
वे यूकैरियोटिक कोशिका कहलाती हैं| ऐसी कोशिकाओं वाले जीव यूकैरियोट्स कहलाते हैं|
प्याज की झिल्ली की कोशिकाओं का प्रेक्षण करते समय क्या आपने कोशिका द्रव्य के बीच खाली अथवा दिखने वाली संरचनाओं पर ध्यान दिया| इन्हें रिक्तिका कहते हैं|
यह मात्र एक एवं बड़ी हो सकती है, जैसे कि प्याज की झिल्ली की कोशिका में दिखाई देती हैं|
गाल कोशिका में अनेक छोटी-छोटी रिक्तिकाएँ होती हैं| बड़ी रिक्तिकाएँ आमतौर पर पौधों की कोशिकाओं में पाई जाती हैं| जंतुओं में येरिक्तिकाएँ बहुत छोटी होती हैं|
ट्राडेस्केंशिया पत्ती की कोशिकाओं में आपने अनेक छोटी रंगीन संरचनाएँ देखी होंगी|
वे पत्ती की कोशिकाओं के कोशिका द्रव्य में छितरी रहती हैं| इन्हें प्लैस्टिड कहते हैं| यह विभिन्न रंगों के होते हैं|
उनमें से कुछ में हरा रंजक उपस्थित होता है जिसे क्लोरोफिल कहते हैं|
हरे रंग के प्लैस्टिड्स को क्लोरोप्लास्ट अथवा हरितलवक कहते हैं| वे पत्तियों को हरा रंग प्रदान करते हैं|
यदि आप पिछले क्रियाकलाप को याद करें तो उसके आधार पर आप पादप कोशिका एवं जंतु कोशिका की संरचना की तुलना कर सकते हैं|
आइए, पादप एवं जंतुकोशिका की समानताओं और अंतर को सूचीबद्ध करें| सारणी में केवल कुछ ही लक्षणों का उल्लेख किया गया है| आप और लक्षणों का उल्लेख कर सकते हैं|
अधिकतर जीवों में छोटी संरचनाएँ दिखाई देती हैं जिन्हें अंग कहते हैं| सभी अंग और भी छोटे भागों से बने हैं| किसी जीव की सूक्ष्मतम जीवित रचना को कोशिका कहते हैं|
आनुवांशिक रूप से रूपांतरित फसलों के विषय में जानकारी प्राप्त कीजिए| इस विषय पर अपनी कक्षा के लिए एक संक्षिप्त भाषण तैयार कीजिए|
किसी कृषि विशेषज्ञ से बीटी कपास के विषय में जानकारी प्राप्त कीजिए| उसके लाभ और हानि के बारे में एक संक्षिप्त लेख लिखें|
हमारी त्वचा के बाह्य स्तर में पाई जाने वाली कोशिकाएँ मृत होती हैं| एक सामान्य वयस्क में लगभग दो केजि मृत त्वचा होती है| प्रतिदिन त्वचा की लाखों मृत कोशिकाओं का क्षय होता रहता है|
हर बार जब अपनी अंगुली से मेज की धूल को साफ करते हैं तो पुरानी त्वचा का बहुत भाग क्षयित हो जाता है|
पने पाचन, परिसंचरण एवं श्वसन प्रक्रम के बारे में पिछली कक्षा में पढ़ा था| क्या आपको इनके विषय में याद है ?
ये प्रक्रम प्रत्येक जीव की उत्तरजीविता के लिए आवश्यक हैं| आप पौधों में जनन के प्रक्रम के विषय में भी पढ़ चुके हैं|
जनन जाति की निरंतरता बनाने के लिए आवश्यक है| कल्पना कीजिए कि यदि जीव प्रजनन नहीं करते तो क्या होता|
आप इस बात को मानेंगे कि जीवों में जनन का विशेष महत्त्व है क्योंकि यह एक जैसे जीवों में पीढ़ी दर पीढ़ी निरंतरता बनाए रखना सुनिश्चित करता है|
आप पिछली कक्षा में पौधों में जनन के विषय में पढ़ ही चुके हैं| इस अध्याय में हम जानेंगे कि जंतु किस प्रकार जनन करते हैं| क्या आपने विभिन्न जंतुओं के बच्चों को देखा है|
आपने विभिन्न जंतुओं के बच्चों का जन्म होते हुए भी देखा होगा| क्या आप बता सकते हैं कि चूज़े और बिल्ली किस प्रकार जन्म लेते हैं| बिलौटे और पिल्ले का जन्म किस प्रकार होता है|
क्या आप सोचते हैं कि जन्म से पूर्व ये जीव वैसे ही दिखाई देते थे जैसे कि वह अब दिखाई देते हैं? आइए पता लगाते हैं| पौधों की ही तरह जंतुओं में भी जनन की दो विधियाँ होती हैं|
इसे स्मरण करने का प्रयास कीजिए| आपको याद होगा कि लैंगिक जनन करने वाले पौधों में नर और मादा जननंग होते हैं|
क्या आप इन भागों के नाम बता सकते हैं ? जंतुओं में भी नर एवं मादा में विभिन्न जनन भाग अथवा अंग होते हैं|
इस प्रकार का जनन जिसमें नर तथा मादा युग्मक का संलयन होता है, 'लैंगिक जनन' कहलाता है|
आइए हम मनुष्य में जनन भागों का पता लगाएँ तथा जनन प्रक्रम का अध्ययन करें| नर जनन अंगों में एक जोड़ा वृषण, दो शुक्राणु नलिका तथा एक शिश्न होते हैं |
वृषण नर युग्मक उत्पन्न करते हैं जिन्हें शुक्राणु कहते हैं| वृषण लाखों शुक्राणु उत्पन्न करते हैं|
शुक्राणु यद्यपि बहुत सूक्ष्म होते हैं, पर प्रत्येक में एक सिर, एक मध्य भाग एवं एक पूँछ होती है| क्या शुक्राणु एकल कोशिका जैसे प्रतीत होते हैं|
वास्तव में हर शुक्राणु में कोशिका के सामान्य संघटक पाए जाते हैं| शुक्राणु में पूँछ किस काम आती है|
मादा जननांगों में एक जोड़ी अंडाशय, अंडवाहिनी तथा गर्भाशय होता है | अंडाशय| मादा युग्मक उत्पन्न करते हैं जिसे अंडाणु कहते हैं |
मानव में प्रति मास दोनों अंडाशयों में से किसी एक अंडाशय से एक विकसित अंडाणु अथवा डिंब का निर्मोचन अंडवाहिनी में होता है|
गर्भाशय वह भाग है जहाँ शिशु का विकास होता है| शुक्राणु की तरह अंडाणु भी एकल कोशिका है| बूझो को पता है कि विभिन्न जंतुओं में अंडे का साइज़ अलग-अलग होता है|
अंडाणु अति सूक्ष्म हो सकते हैं जैसे कि मनुष्य में अथवा बहुत बड़े भी होते हैं जैसे कि मुर्गी के अंडे| शुतुर्मुर्ग का अंडा सबसे विशाल होता है|
जनन प्रक्रम का पहला चरण शुक्राणु और अंडाणु का संलयन है| जब शुक्राणु , अंडाणु के संपर्क में आते हैं तो इनमें से एक शुक्राणु अंडाणु के साथ संलयित हो जाता है|
शुक्राणु और अंडाणु का यह संलयन निषेचन कहलाता है | निषेचन के समय शुक्राणु और अंडाणु संलयित होकर एक हो जाते हैं|
निषेचन के प्रक्रम में स्त्री के अंडाणु और नर के शुक्राणु का संयोजन होता है| अतः नयी संतति में कुछ लक्षण अपनी माता से तथा कुछ लक्षण अपने पिता से वंशानुगत होते हैं|
वह निषेचन जो मादा के शरीर के अंदर होता है आंतरिक निषेचन कहलाता है| मनुष्य, गाय, कुत्ते, तथा मुर्गी इत्यादि अनेक जंतुओं में आंतरिक निषेचन होता है|
बूझो और पहेली के अध्यापक ने एक बार कक्षा में बताया था कि कुछ स्त्रियों की अंडवाहिनी अवरुद्ध होती है|
ऐसी स्त्रियाँ शिशु उत्पन्न करने में असमर्थ होती हैं क्योंकि निषेचन के लिए शुक्राणु, मार्ग अवरुद्ध होने के कारण, अंडाणु तक नहीं पहुँच पाते|
ऐसी स्थिति में डॉक्टर ताज़ा अंडाणु एवं शुक्राणु एकत्र करके उचित माध्यम में कुछ घंटों के लिए एक साथ रखते हैं जिससे ऐवीएफ अथवा इनविट्रो निषेचन हो सके|
अगर निषेचन हो जाता है तो युग्मनज को लगभग एक सप्ताह तक विकसित किया जाता है जिसके पश्चात् उसे माता के गर्भाशय में स्थापित किया जाता है|
माता के गर्भाशय में पूर्ण विकास होता है, तथा शिशु का जन्म सामान्य शिशु की तरह ही होता है| इस तकनीक द्वारा जन्मे शिशु को परखनली शिशु कहते हैं|
यह एक मिथ्या नाम है क्योंकि शिशु का विकास परखनली में नहीं होता| आपको यह जानकर आश्चर्य होगा कि अनेक जंतुओं में निषेचन की क्रिया मादा जंतु के शरीर के बाहर होती है|
इन जंतुओं में निषेचन जल में होता है| आइए, पता लगाएँ कि यह किस प्रकार संपन्न होता है|
वसंत अथवा वर्षा ॠतु के समय किसी तलाब अथवा मंदगति से बहते झरने का भ्रमण कीजिए| जल पर तैरते हुए मेंढक के अंडों को ढूँढ़िए| अंडों के रंग तथा साइज़ को नोट कीजिए|
वसंत अथवा वर्षा ॠतु में मेंढक तथा टोड पोखर, तलाब और मंद गति से बहते झरने की ओर जाते हैं| जब नर तथा मादा एक साथ पानी में आते हैं तो मादा सैकड़ों अंडे देती है|
मुर्गी के अंडे की तरह मेंढक के अंडे कवच से ढके नहीं हेूते तथा यह अपेक्षाकृत बहुत कोमल होते हैं| जेली की एक परत अंडों को एक साथ रखती है तथा इनकी सुरक्षा भी करती है|
मादा जैसे ही अंडे देती है, नर उस पर शुक्राणु छोड़ देता है| प्रत्येक शुक्राणु अपनी लंबी पूँछ की सहायता से जल में इधर-उधर तैरते रहते हैं| शुक्राणु अंडकोशिका के संपर्क में आते हैं जिसके फलस्वरूप निषेचन होता है|
इस प्रकार का निषेचन जिसमें नर एवं मादा युग्मक का संलयन मादा के शरीर के बाहर होता है, बाह्य निषेचन कहलाता है| यह मछली, स्टारफिश जैसे जलीय प्राणियों में होता है|
मछली और मेंढक एक साथ सैकड़ों अंडे क्यों देते हैं जबकि मुर्गी एक समय में केवल एक अंडा ही देती है ?|
यद्यपि यह जंतु सैकड़ों अंडे देते हैं तथा लाखों शुक्राणु निर्मोचित करते हैं, सारे अंडों का निषेचन नहीं होता और वह नया जीव नहीं बन पाते|
इसका कारण यह है कि अंडे एवं शुक्राणु निरंतर जल की गति, वायु एवं वर्षा से प्रभावित होते रहते हैं| तलाब में दूसरे ऐसे जन्तु भी होते हैं जो इन अंडों का भोजन करते हैं|
अतः अंडकोशिकाओं एवं शुक्राणुओं का बड़ी संख्या में उत्पन्न होना आवश्यक है ताकि उनमें| युग्मनज लगातार विभाजित होकर कोशिकाओं के गोले में बदल जाता है |
भ्रूण गर्भाशय की दीवार में रोपित होकर विकसित होता रहता है | गर्भाशय में भ्रूण का निरन्तर विकास होता रहता है| धीरे-धीरे विभिन्न शारीरिक अंग जैसे कि हाथ, पैर,|
सिर, आँखें, कान इत्यादि विकसित हो जाते हैं| भ्रूण की वह अवस्था जिसमें सभी शारीरिक भागों की पहचान हो सके गर्भ कहलाता है|
जब गर्भ का विकास पूरा हो जाता है तो माँ नवजात शिशु को जन्म देती है| मुर्गी में भी आंतरिक निषेचन होता है|
परन्तु क्या मनुष्य और गाय की तरह मुर्गी भी बच्चों को जन्म देती है ? आप जानते ही हैं कि मुर्गी बच्चों को जन्म नहीं देती| तब, चूज़े कैसे जन्म लेते हैं| आइए पता लगाएँ|
नवजात जन्मे प्राणि अथवा अंडे के प्रस्फुटन से निकले प्राणि, तब तक वृद्धि करते रहते हैं जब तक| कि वे वयस्क नहीं हो जाते|
कुछ जंतुओं में नवजात जंतु वयस्क से बिलकुल अलग दिखाई पड़ सकते हैं| मेंढक में अंडे से प्रारम्भ करके वयस्क बनने की विभिन्न अवस्थाओं का प्रेक्षण कीजिए|
हम तीन स्पष्ट अवस्थाओं अथवा चरणों को देख पाते हैं, अंडा टैडपोल वयस्क| क्या टैडपोल वयस्क मेंढक से भिन्न दिखाई नहीं देते|
क्या आप सोच सकते हैं कि किसी दिन यह टैडपोल वयस्क मेंढक बन जाएँगे ?
उसी प्रकार रेशम कीट की इल्ली या प्यूपा वयस्क रेशम कीट से बहुत अलग दिखाई पड़ता है|
वयस्क में पाए जाने वाले लक्षण नवजात में नहीं पाए जाते| फिर, टैडपोल अथवा इल्ली का बाद में क्या होता है? आपने एक सुंदर शलभ को कोकून से बाहर निकलते देखा होगा?
टैडपोल रूपांतरित होकर वयस्क में बदल जाता है जो छलाँग लगा सकता है और तैर सकता है| कुछ विशेष परिवर्तनों के साथ टैडपोल का वयस्क में रूपांतरण कायांतरण कहलाता है|
जैसे-जैसे हम बड़े होते हैं हम शरीर में किस प्रकार के परिवर्तन देखते हैं| क्या आप सोचते हैं कि हमारा भी कायांतरण होता है|
मनुष्य में जन्म के समय से ही नवजात शिशु में वयस्क समान शारीरिक अंग मौजूद होते हैं| अब तक हमने जनन प्रक्रम का अध्ययन उन जंतुओं में पढ़ा है जिनसे हम परिचित हैं|
परन्तु अत्यंत छोटे जंतु जैसे कि हाइड्रा एवं सूक्ष्मदर्शीय जंतु जैसे कि अमीबा में जनन किस प्रकार होता है ?|
क्या आप उनके प्रजनन करने के ढंग के विषय में जानते हैं? आइए इसका पता लगाएँ| हाइड्रा की स्थायी स्लाइड लीजिए| आवर्धक लेंस अथवा सूक्ष्मदर्शी की सहायता से इस स्लाइड का अध्ययन कीजिए|
जनक के शरीर से क्या कुछ उभरी संरचनाएँ दिखाई देती हैं ? इन उभरी हुई संरचनाओं की संख्या ज्ञात कीजिए| इनका साइज़ भी ज्ञात कीजिए|
हाइड्रा का चित्र वैसा ही बनाइए जैसा आपको दिखाई देता है| प्रत्येक हाइड्रा में एक या अधिक उभार दिखाई दे सकते हैं| यह उभार विकसित होते नए जीव हैं जिन्हें मुकुल कहते हैं| स्मरण कीजिए कि यीस्ट में भी मुकुल दिखाई देते हैं|
हाइड्रा में भी एक एकल जनक से निकलने वाले उद्धर्ध से नए जीव का विकास होता है|
इस प्रकार के जनन को जिसमें केवल एक ही जनक नए जीव को जन्म देता है अलैंगिक जनन कहते हैं|
हाइड्रा में मुकुल से नया जीव विकसित होता है इसलिए इस प्रकार के जनन को मुकुलन कहते हैं|
अलैंगिक जनन की अन्य विधि अमीबा में दिखाई देती है| आइए देखें यह कैसे होता है| आप अमीबा की संरचना के विषय में पढ़ चुके हैं| आपको स्मरण होगा कि अमीबा एककोशिक होता है|
इसमें केन्द्रक के दो भागों में विभाजन से जनन क्रिया प्रारम्भ होती है | इसके बाद कोशिका भी दो भागों में बँट जाती है जिसके प्रत्येक भाग में केन्द्रक होता है |
परिणामस्वरूप एक जनक से दो अमीबा बनते हैं | इस प्रकार के अलैंगिक जनन को जिसमें जीव विभाजित होकर दो संतति उत्पन्न करता है द्विखंडन कहलाता है|
मुकुलन एवं द्विखंडन के अतिरिक्त कुछ अन्य विधियाँ भी हैं जिनके द्वारा एकल जीव संतति जीवों|
किसी समरूप कोशिका या किसी अन्य जीवित भाग अथवा संपूर्ण जीव को कृत्रुम रूप से उत्पन्न करने की प्रक्रिया क्लोनिंग कहलाती है|
किसी जंतु की सफलतापूर्वक क्लोनिंग सर्वप्रथम इयान विलमट और उनके सहयोगियों ने एडिनबर्ग, स्कॉटलैंड के रोजलिन इंस्टीट्यूट में की|
उन्होंने एक भेड़ को क्लोन किया जिसका नाम डॉली रखा गया | डॉली का जन्म पांच जुलाई उन्नीस सौ छियानवे को हुआ था| यह क्लोन किया जाने वाला पहला स्तनधारी था|
डॉली की क्लोनिंग करते समय, फिन डॉरसेट नामक मादा भेड़ की स्तन ग्रंथि से एक कोशिका एकत्र की गई | उसी समय स्कॉटिश ब्लैकफेस ईव से एक अंडकोशिका भी एकत्र की गई |
अंडकोशिका से केन्द्रक को हटा दिया गया| तत्पश्चात् फिन डॉरसेट भेड़ की स्तन-ग्रंथि से ली गई कोशिका के केन्द्रक को स्कॉटिश ब्लैकफेस ईव की केन्द्रक विहीन अंडकोशिका में स्थापित किया गया|
इस प्रकार उत्पन्न अंडकोशिका को स्कॉटिश ब्लैकफेस ईव में रोपित किया गया| अंड कोशिका का विकास एवं परिवर्धन सामान्य रूप से हुआ तथा अंततः ‘डॉली’ का जन्म हुआ|
यद्यपि स्कॉटिश ब्लैकफेस ईव ने डॉली को जन्म दिया था, परन्तु डॉली फिन डॉरसेट भेड़ के समरूप थी जिससे केन्द्रक लिया गया था|
क्योंकि स्कॉटिश ब्लैकफेस ईव के केन्द्रक को अंडकोशिका से हटा दिया गया था, अतः डॉली में स्कॉटिश ब्लैकफेस ईव का कोई भी लक्षण परिलक्षित नहीं हुआ|
डॉली एक फिन डॉरसेट भेड़ की स्वस्थ क्लोन थी, जिसने प्राकृतिक लैंगिक जनन द्वारा अनेक संततियों को जन्म दिया
दुर्भाग्य से फेफड़ों के रोग के कारण चौदह फरवरी दो हज़ार तीन को डॉली की मृत्यु हो गई| डॉली के बाद स्तनधारियों के क्लोन बनाने के अनेक प्रयास किए गए|
परन्तु, बहुत तो जन्म से पहले ही मर गए तथा कुछ की जन्म के बाद ही मृत्यु हो गई| क्लोन वाले जंतुओं में अक्सर जन्म के समय अनेक विकृतियाँ होती हैं|
नर युग्मक एवं मादा युग्मक के संलयन द्वारा जनन को लैंगिक जनन कहते हैं| अंडाशय, अंडवाहिनी एवं गर्भाशय मादा के जनन अंग हैं|
नर के जननांग हैंः वृषण, शुक्राणु नली एवं शिश्न| अंडाशय मादा युग्मक उत्पन्न करते हैं जिसे अंडाणु कहते हैं| वृषण नर युग्मक उत्पन्न करते हैं जिसे शुक्राणु कहते हैं|
अंडाणु एवं शुक्राणु का संलयन निषेचन कहलाता है| निषेचित अंडा युग्मनज कहलाता है|
मादा के शरीर के अंदर होने वाले निषेचन को आंतरिक निषेचन कहते हैं| यह मनुष्य एवं अन्य जंतुओं जैसे कि मुर्गी, गाय एवं कुत्ते इत्यादि में होता है|
वह निषेचन जो मादा के शरीर के बाहर होता है, बाह्य निषेचन कहलाता है| यह मेंढक, मछली, स्टॉरफिश इत्यादि में दिखाता है|
युग्मनज में अनेक विभाजन होते हैं तथा भ्रूण बनता है| भ्रूण गर्भाशय की दीवार में स्थापित होता है जहाँ उसकी वृद्धि एवं परिवर्धन होता है|
भ्रूण की वह अवस्था जिसमें उसके सभी शारीरिक भाग विकसित होकर पहचान योग्य हो जाते हैं तो उसे गर्भ कहते हैं| मनुष्य, गाय एवं कुत्ते जैसे जंतु जो शिशु को जन्म देते हैं, उन्हें जरायुज जंतु कहते हैं|
मुर्गी, मेंढक, छिपकली, तितली जैसे जंतु जो अंडे देते हैं, अंडप्रजक जंतु कहलाते हैं| लारवा का कुछ उग्र-परिवर्तनों द्वारा वयस्क जंतु में बदलने की प्रक्रिया कायांतरण कहलाती है|
जनन का वह प्रकार जिसमें केवल एक ही जीव भाग लेता है, अलैंगिक जनन कहलाता है| हाइड्रा में मुकुल द्वारा नए जीव का विकास होता है|
इस प्रकार के अलैंगिक जनन को मुकुलन कहते हैं| अमीबा स्वयं दो भागों में विभाजित होकर संतति उत्पन्न करता है| इस प्रकार के अलैंगिक प्रजनन को द्विखंडन कहते हैं|
मधुमक्खियों के छत्ते में रुचिकर संगठन देखा गया है जो कई हज़ार मक्षिकाओं की कॉलोनी है|
उनका मुख्य कार्य छत्ता बनाना, नन्हों की देखभाल करना तथा रानी मक्षिका को पर्याप्त भोजन देकर स्वस्थ रखना है जिससे वह अंडे दे सके| एक रानी मक्षिका हज़ारों अंडे देती है|
निषेचित अंडे से मादा बनती हैं जबकि अनिषेचित अंडे से नर बनते हैं, जो ड्रोन कहलाते हैं|
इन कर्मी मक्षिकाओं का काम होता है कि वह अंडों के ऊष्मयन हेतु छत्ते का ताप पैंतीस डिग्री सेल्सियस बनाए रखें|
पिछले अध्याय में आपने पढ़ा कि जंतु किस प्रकार जनन करते हैं| मानव एवं बहुत से अन्य जंतु एक निश्चित आयु तक पहुँचने के बाद ही जनन कर सकते हैं| मानव किसी निश्चित आयु के बाद ही क्यों जनन कर सकते हैं?
इस अध्याय में आप मानव के शरीर में होने वाले उन परिवर्तनों के विषय में पढ़ेंगे, जिनके उपरान्त वह जनन हेतु सक्षम हो पाता है
इस अध्याय में हम उन हार्मोनों के विषय में चर्चा करेंगे जो शिशु में होने वाले उन परिवर्तनों में महत्वपूर्ण भूमिका निभाते हैं, जिनके कारण बच्चा बड़ा होकर वयस्क हो जाता है
बूझो अपना बारहवाँ जन्मदिन मना रहा था| मित्रों के चले जाने के पश्चात् बूझो और पहेली अपने माता-पिता के साथ बातें करने लगे| पहेली एक कन्या विद्यालय में पढ़ती है| वह हँसने लगी|
उसने टिप्पणी की कि बूझो के कई मित्रों जिनसे वह एक वर्ष बाद मिली थी, की लंबाई एकाएक कितनी बढ़ गई है|
उनमें से कुछ तो मूँछें आने से जोकर नज़र आ रहे थे| उसकी माँ ने समझाया कि लड़के बड़े हो गए हैं| वृद्धि जन्म के समय से ही होने लगती है|
परन्तु दस या ग्यारह वर्ष की आयु के बाद वृद्धि में एकाएक तीव्रता आती है और वृद्धि साफ दिखाई देने लगती है|
शरीर में होने वाले परिवर्तन वृद्धि प्रक्रिया का एक भाग हैं| यह इस बात का संकेत है कि अब आप बच्चे नहीं रहे तथा युवावस्था में कदम रख रहे हैं|
शरीर में होने वाले इस परिवर्तन की अवधि कब तक रहती है । जीवन का यह ऐसा अजीब काल है कि इसमें आप न तो बच्चे रहते हैं और न ही बड़े
मैं जिज्ञासु हूँ कि क्या बाल्यकाल एवं युवावस्था के मध्य की इस अवधि का कोई विशेष नाम है| वृद्धि एक प्राकृतिक प्रक्रम है|
जीवन काल की वह अवधि जब शरीर में ऐसे परिवर्तन होते हैं जिसके परिणामस्वरूप जनन परिपक्वता आती है, किशोरावस्था कहलाती है|
किशोरावस्था लगभग ग्यारह वर्ष की आयु से प्रारम्भ होकर अठारह अथवा उन्नीस वर्ष की आयु तक रहती है|
यह अवधि क्योंकि अंग्रेजी के "टीन्स" तक होती है, किशोरों को ‘टीनेजर्स’ भी कहा जाता है| लड़कियों में यह अवस्था लड़कों की अपेक्षा एक या दो वर्ष पूर्व प्रारम्भ हो जाती है|
किशोरावस्था की अवधि व्यक्तियों में भिन्न-भिन्न होती है| किशोरावस्था के दौरान मनुष्य के शरीर में अनेक परिवर्तन आते हैं|
यह परिवर्तन यौवनारम्भ का संकेत हैं| इनमें से सबसे महत्वपूर्ण परिवर्तन है, लड़के एवं लड़कियों की जनन क्षमता का विकास| किशोर की जनन परिपक्वता के साथ ही यौवनारम्भ समाप्त हो जाता है|